EkBass/fiwiki-20250220-pages-articles huggingface dataset:
Ruostekuiri

Ruostekuiri (Limosa fedoa) on pohjoisamerikkalainen kahlaaja. Sen elinympäristö käsittää Alaskan, Kanadan Albertan ja Manitoban sekä Yhdysvaltojen Montanan ja läntisen Minnesotan. Sen talvehtimisalueet ovat Yhdysvaltain rannikoilla, Keski-Amerikassa ja paikoin Etelä-Amerikan länsirannikolla. Lajin holotyypin kuvaili Carl von Linné Hudsoninlahdelta 1758.IBC == Lähteet == Luokka:Kurpat Luokka:Uhanalaiset linnut
Alankomaitten vanhakatolinen kirkko

Alankomaitten vanhakatolinen kirkko on roomalaiskatolisesta Utrechtin hiippakunnasta 1700-luvulla jansenistiseen suuntaukseen liittyen alkunsa saanut kirkkokunta Alankomaissa. 1800-luvulla Alankomaiden vanhakatolisen kirkon ympärille on muodostunut Utrechtin unionin vanhakatolinen kirkkoyhteisö. Se on täydessä kirkollisessa yhteydessä anglikaanisen kirkkoyhteisön kanssa. Perinteisesti Alankomaitten vanhakatolinen kirkko on ollut Saksan ja Sveitsin vanhakatolisia hiippakuntia vanhoillisempi. Kirkko on kuitenkin nykyisin teologisesti varsin liberaali; se on vihkinyt naisia papeiksi vuodesta 1998. Sen arkkipiispa on vuodesta 2000 ollut Joris Vercammen. Luokka:Kristilliset kirkkokunnat Luokka:Kristinusko Alankomaissa hu:Ókatolikus nl:Oud-katholieke Kerk
Lapin rovastikunta

Lapin rovastikunta on Suomen evankelis-luterilaisen kirkon Oulun hiippakuntaan kuuluva rovastikunta. Siihen kuuluvat Enontekiön, Inarin, Kittilän, Pelkosenniemen, Kolarin, Muonion, Sodankylän ja Utsjoen luterilaiset seurakunnat. Lääninrovastina on kirkkoherra Tuomo Huusko Inarin seurakunnasta. == Lähteet == Luokka:Oulun evankelis-luterilainen hiippakunta Luokka:Suomen evankelis-luterilaiset rovastikunnat
Sirppipääskykahlaaja

Sirppipääskykahlaaja (Stiltia isabella) on australialainen rantalintu ja sukunsa ainoa laji. Sen elinympäristö käsittää mantereen itä- ja pohjoisosien kuivat seudut. Sateisina kausina se siirtyy etelämmäs kuivemmille seuduille. Se talvehtii Australian pohjoisosissa, Papua-Uudessa-Guineassa ja Indonesiassa. Lajin holotyypin kuvaili Louis Jean Pierre Vieillot 1816.IBC == Lähteet == Luokka:Pääskykahlaajat
Permi

Permi- ja Perm-sanat ovat yleensä johdettu Venäjällä sijaitsevan muinaisen alueen nimestä. Se voi viitata seuraaviin asioihin: __NOTOC__ == Venäjään liittyviä asioita == * Suur-Permi, suomensukuisten kansojen muinainen valtakunta pohjois-Venäjällä * Perm, kaupunki Permin aluepiirissä, Venäjällä * Perm tai Perma, muinaisista komeista ja heidän asuinalueestaan käytetty nimitys * Permiläiset kansat, komien ja udmurttien yhteisnimitys * Permin alue, Venäjän entinen hallintoalue * Permin aluepiiri, entisen Permin alueen ja Permin Komin käsittävä Venäjän hallintoalue * Permin Komi, Permin aluepiiriin kuuluva alue Venäjällä * Permin kuvernementti, Venäjän keisarikunnan ja myöhemmin Neuvosto-Venäjän kuvernementti vuosina 1781–1923 * Permin piiri, kunnallinen itsehallintoalue Permin aluepiirissä Venäjällä * Permin ruhtinas, yksi Venäjän tsaarin itselleen ottamista arvonimistä * Permin valtionyliopisto, vuonna 1916 perustettu yliopisto Permissä, Venäjällä * Permski motostroitelnyi kompleks, lentokoneiden suihkumoottoreita ja kaasuturbiineja valmistava yritys == Sukunimenä == * Eero Permi (1914–1990), suomalainen pappi ja kirjailija * Perttu Permi (s. 1972), suomalainen kemisti ja professori == Muuta == * PERM, Victorian Railways -yhtiön käyttämä lyhenne dieselsähköisellä voimansiirrolla varustetusta veturista * PERM (Program Electronic Review Management), sähköinen työhönottohaastatteluun käytettävä ohjelma Yhdysvalloissa * permi, metsäkanalintujen ja jänisten pyydystämiseen tarkoitettu ansa * permikausi, geologinen kausi paleotsooisen maailmankauden lopulla (300–245 tai 280–248 miljoonaa vuotta sitten) == Katso myös == * komipermjakit (myös Permin komit), pääasiassa Permin Komin piirikunnassa asuva kansa Venäjällä * komipermjakin kieli (myös Permin komi), komipermjakkien puhuma suomalais-ugrilainen kieli Venäjällä * permittiivisyys, suure, joka kuvaa miten väliaine vaikuttaa siihen kohdistuvaan sähkökenttään
Tab

Tab on The Coca-Cola Companyn valmistama virvoitusjuoma. Tuotteen valmistus aloitettiin vuonna 1963.http://www.virtualvender.coca- cola.com/ft/index.jsp?brand_id=279 . Tuotetta ei ole saatavilla Suomessa. ==Lähteet== Luokka:Virvoitusjuomamerkit Luokka:The Coca-Cola Companyn tuotemerkit
Metsähovin radio-observatorio

Metsähovin radio-observatorio (ent. radiotutkimusasema) on Aalto-yliopiston erillinen tutkimuslaitos, joka sijaitsee Kirkkonummella Kylmälän kylässä 30 kilometriä Otaniemen kampusalueelta. Radio-observatorio aloitti toimintansa vuonna 1974 Metsähovin observatorioalueella Geodeettisen laitoksen ja Helsingin yliopiston tutkimusasemien vieressä. Perustamisen voimahahmoja olivat Martti Tiuri ja Seppo Urpo, joka johti Metsähovin asemaa 2000-luvun alkuun asti. Asemalla on Suomen ainoa radioastronomiseen tutkimukseen käytettävä radioteleskooppi. Suojakupuun sijoitettu halkaisijaltaan 13,7-metrinen ja pintatarkkuudeltaan myös millimetrialueen havaintoihin soveltuva teleskooppi on käytössä 24 tuntia vuorokaudessa ympäri vuoden. Lisäksi alueella on useita pienempiä radioteleskooppeja ja -antenneja, joilla tutkitaan avaruutta ja radiotaajuisia ilmiöitä. Metsähovin radiotutkimusaseman päätoimialat ovat: *Radiotieteen ja radioastronomian perustutkimus *Avaruustekniikka ja avaruustutkimus *Vastaanotinlaitteiston sekä tiedonkeruutekniikan kehitys *Tieteellisen laskennan ja laskentamenetelmien kehitys *Opetus ja tieteen edistäminen Aseman laitteisto kattaa 2–150 GHz taajuusalueen. Tärkeimmät tutkimuskohteet liittyvät Aurinkoon ja aurinkokunnan ulkopuolelta tuleviin radiosignaaleihin. Tutkimuskohteita ovat *radiokvasaarit ja kontinuumihavainnot *aktiiviset galaksit *molekyylien spektriviivat *Auringon aktiivisuus ja pitkäaikainen muuttuvuus *geodeettinen ja radiotähtitieteellinen pitkäkantainterferometria (VLBI) *aktiivisten galaksien etuala-komponenttien kartoitus kosmisen taustasäteilyn tutkimusta varten (Tuorlan observatorio, Euroopan avaruusjärjestön Planck-satelliitti) Asemalla suoritetaan myös aurinkokunnan tutkimusta: radioalueen aurinkotutkimusta, aurinkokunnan 22 GHz vesimaserlähteiden ja avaruusluotainten Doppler-ilmiön tutkimusta. == Lähteet == * Metsähovin radio-observatorio * Metsähovin historiikki Luokka:Suomen observatoriot Luokka:Kirkkonummen rakennukset ja rakennelmat Luokka:Suomen tutkimusasemat Luokka:Aalto-yliopisto
Puerto Ricon koripallomaajoukkue

Puerto Ricon koripallomaajoukkue edustaa Puerto Ricoa koripallon maajoukkuekilpailuissa. == Historia == Puerto Rico on ollut historiansa aikana 12 kertaa mukana MM-kisoissa. Ensimmäistä kertaa maa oli mukana vuoden 1959 kisoissa Chilessä. Puerto Rico oli alkulohkonsa toinen Bulgarian jälkeen, mutta sijoittui jatkopelin jälkeen turnauksen viidenneksi. Ensimmäistä kertaa maa oli mukana olympialaisten koripallossa vuoden 1960 kisoissa. Tällöin Puerto Rico jäi alkulohkonsa viimeiseksi, mutta voittamalla sijoituspelit maa sijoittui lopulta kolmanneksitoista. Seuraavissa olympialaisissa Puerto Rico saavutti historiansa parhaan saavutuksen oltuaan kisojen neljäs. Pronssipelissä maa hävisi Brasilialle lukemin 76–60. Maa on ollut joka kerta mukana koripallon Amerikan-mestaruuskilpailuissa sarjan perustamisen jälkeen. Turnauksesta maa on saavuttanut kolme kultaa vuosina 1980, 1989 ja 1995. Vuoden 1990 MM-kisoissa Puerto Rico saavutti historiansa parhaan MM- sijoituksen oltuaan turnauksen neljäs. Pronssipelin maa hävisi jatkoajan jälkeen lukemin 105–107 Yhdysvalloille. == Lähteet == == Aiheesta muualla == *Puerto Ricon koripalloliitto Luokka:Koripallomaajoukkueet Luokka:Puerto Ricon koripallo
Pelintekijä

Pelintekijä on yksi koripallon pelipaikoista. Pelintekijän tehtäviin kuuluu pallon ylöstuominen puolustusalueelta hyökkäykseen. Pelaaja myös määrää, mitkä pelikuviot hyökkäyksessä pelataan. Puolustuspäässä pelintekijä puolustaa yleensä vastustajan vastaavaa pelaajaa ja pyrkii auttamaan korinaluspelaajia puolustuksessa. Pelintekijän tärkeimpänä fyysisenä ominaisuutena pidetään nopeutta. NBA-pelinrakentajat jaotellaan usein korintekoon ja syöttöihin tukeutuviin pelaajiin. Tunnettuja korintekijöitä ovat muun muassa Stephon Marbury, Magic Johnson ja Gary Payton. Perinteisempiä syöttöihin painottuvia takamiehiä ovat esimerkiksi Jason Kidd ja John Stockton. == Lähteet == == Aiheesta muualla == Luokka:Koripallon pelipaikat he:כדורסלן#תפקידים
Heittävä takamies

Heittävä takamies on yksi koripallon pelipaikoista. Heittävän takamiehen tärkein tehtävä kentällä on korinteko. Pelipaikalla pelaajat eivät yleensä tuo palloa ylös vaan odottavat takamiehen syöttöä. Myös heittäviltä takamiehiltä vaaditaan nopeutta, koska he joutuvat puolustamaan lajin urheilullisimpia pelaajia. Heittävät takamiehet voidaan jakaa kahteen alaluokkaan: puhtaisiin heittäjiin ja urheilullisiin pelaajiin. Puhtaiden heittäjien peli ei perustu niin paljon fysiikkaan vaan heittotaitoon. Esimerkkejä tämän tyyppisistä pelaajista ovat Kobe Bryant, Ray Allen ja Reggie Miller. Urheilulliset heittävät takamiehet tekevät sen sijaan suuren osan pisteistään ajoista ja nopeista hyökkäyksistä. Hyviä esimerkkejä tämän tyypin pelaajista ovat muun muassa Jerry Stackhouse ja Latrell Sprewell. Kaikkien aikojen parhaana koripalloilijana pidetty Michael Jordan oli heittävä takamies. == Lähteet == == Aiheesta muualla == Luokka:Koripallon pelipaikat
Kawasaki Ninja

Kawasaki Ninja on sarja moottoripyöriä jonka GPz900R (ZX900A) malli oli maailman ensimmäinen 16-venttiilinen nestejäähdytetty nelisylinterinen moottoripyörämoottori. Kulttuurinen ikoni Ninjasta tuli kun Tom Cruise hyppäsi sen satulaan elokuvassa Top Gun. Ninja
Du rire aux larmes

Du rire aux larmes on Sniper-yhtyeen ensimmäinen studioalbumi ja se julkaistiin 29. tammikuuta 2001. Kappale La France aiheutti myöhemmin suurta paheksuntaa poliitikkojen mielestä, kun Ranskan sisäministeri Nicolas Sarkozyn mielestä sanoitukset häpäisivät Ranskaa. Sanoituksissa muun muassa kritisoidaan Ranskan poliittista järjestelmää maan vähemmistöjä kohtaan. == Kappaleet == # # # # # # # # # # # # # # (feat. J-Mi Sissoko) # # # # Sniper - Du Rire Aux Larmes Album artists.letssingit.com Viitattu 12.3.2010 ==Listasijoitukset== Vuosi Lista Sijoitus 2001 Les Charts 21 2002 Les Charts 41 Sniper - Du rire aux larmes lescharts.com Viitattu 12.3.2010 ==Lähteet== Luokka:Vuoden 2001 albumit Luokka:Sniperin albumit
Suomen IV armeijakunta (jatkosota)

Suomen jatkosodan IV armeijakunta muodostettiin välirauhan ajan II armeijakunnasta laajentamalla siihen kuuluneet prikaatit divisiooniksi. Armeijakunnan komentajana toimi hyökkäysvaiheen alussa kenraaliluutnantti Lennart Oesch. Armeijakuntaan kuuluivat 12., 8. ja 4. divisioona sekä armeijakuntajoukkoja. IV armeijakunta lakkautettiin 2. syyskuuta 1941.Joukko- osaston lakkauttaminen 02.09.1941 Sotasampo.fi == Keskittäminen == V armeijakunta lakkautettiin 23. kesäkuuta, jolloin siihen kuulunut 10. divisioona alistettiin 30. kesäkuuta IV armeijakunnalle. Divisioona jäi kuitenkin aiempiin asemiinsa 4. divisioonan vasemmalle puolelle puolustukseen ryhmittyneenä. Armeijakunnan joukkojen siirrosta käskettiin 27. kesäkuuta. Käskyn mukaan se keskitettiin viivytykseen rajan läheisyyteen heikosti kenttävarustettuihin asemiin. Päämaja antoi seuraavana päivänä armeijakunnalle käskyn valmistautua hyökkäykseen, jolloin sen tulisi edetä rajan yli kaksi divisioona rinnan kolmannen jäädessä reserviin. Hyökkäyksessä 8. divisioona olisi oikealla ja 4. divisioona vasemmalla välirajanaan linja Ylijärveltä Pukalusjärveen. Armeijakunta siirsi heinäkuun alussa reservinä toimineen 12. divisioonan 10. divisioonan asemien taakse alueelle Suokumaa–Ruokola–Lauritsala–Joutseno, jossa se muodosti vasemmalle sivustalleen iskuryhmän. Samalla armeijakunnan vasen raja siirrettiin Vuoksen vesistölinjalle. Näin muodostuneelle Suokumaanjärven ja Vuoksen väliselle alueelle perustettiin Osasto Kääriäinen, jonka muodostivat 10. divisioonasta siirretyt vajaa Jalkaväkirykmentti 2 ja Kevyt osasto 12. == Hyökkäys == Armeijakunta sai 11. heinäkuuta hyökkäyskäskyn. Armeijakunnasta irrotettiin 25. heinäkuuta panssaripataljoona sekä 10. divisioona, jolloin armeijakunnan suunnitelmia ja ryhmitystä jouduttiin muuttamaan. Armeijakunnan komentaja antoi 9. elokuuta oman esikäskynsä hyökkäyksestä. Päämaja käski kuitenkin armeijakunnan pysyä puolustuksessa. Se pyysi ainoastaan täydennyksiä II armeijakunnalle. Armeijakunta sai 13. elokuuta luvan hyökätä, jolloin sen tehtäväksi määrättiin vihollisvoimien työntäminen Vuoksen ja sen länsipuolista kapeikkoa vasten. Tämän jälkeen armeijakunnan tuli valmistautua etenemään joko kaakkoon tai etelään. Seuraavana päivänä armeijakunnan hyökkäysvalmistelut peruttiin. Ylipäällikkö Mannerheim antoi 20.8.1941 Oeschille käskyn aloittaa hyökkäys, jota oli valmisteltu jo puolitoista kuukautta. Armeijakunta oli käskyn mukaan aloitettava hyökkäyksensä 22. elokuuta Vuokseen tukeutuvalla vasemmalla siivellään, mutta vihollisen irtaantuminen edellisenä päivänä aiheutti hyökkäyksen alkamisen jo edellisenä päivänä. Irtaantuneen vihollisen seuraamisesta muodostui yleishyökkäys, joka johti todelliseen menestykseen Viipurin alueen taisteluissa. Ratkaisutaistelujen aikana 25.-30.8. IV armeijakuntaa johti eversti Valo Nihtilä Oeschin ollessa sairaalassa. Muodollinen komentaja tuolloin oli kenraalimajuri Taavetti Laatikainen. == Lähteet == luokka:Jatkosodan suomalaiset armeijakunnat
Lotus T127

Lotus T127 on Lotus -tallin kaudella käyttämä Formula 1 -auto. Autolla kilpailivat Jarno Trulli ja Heikki Kovalainen. Auto esiteltiin Lontoossa 12. helmikuuta 2010. T127 teki ratadebyyttinsä 17. helmikuuta 2010 Jerezin radalla testikuljettaja Fairuz Fauzyn ajamana. Talli ei kerännyt kauden aikana lainkaan MM-pisteitä ja oli valmistajien lopputuloksissa kymmenes, mikä riitti muiden tulokastallien Virginin ja Hispanian voittamiseen. Kauden parhaaksi tulokseksi jäi Kovalaisen Japanin osakilpailussa ajama 12:nes tila. == Tulokset kilpailuittain == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Lotus Racing Cosworth V8 BHR AUS MAL CHN ESP MON TUR CAN EUR GBR GER HUN BEL ITA SIN JPN KOR BRA ABU 0 10. Jarno Trulli 17 DNS 17 Kesk. 17 15 Kesk. Kesk. 21 16 Kesk. 15 19 Kesk. Kesk. 13 Kesk. 19 21 Heikki Kovalainen 15 13 NC 14 DNS Kesk. Kesk. 16 Kesk. 17 Kesk. 14 16 18 16 12 13 18 17 Fairuz Fauzy TD TD TD TD TD == Lähteet == == Aiheesta muualla == Luokka:Formula 1 -kausi 2010 T127
Bundalan kansallispuisto

Bundalan kansallispuisto on kansallispuisto Sri Lankassa. Puisto sijaitsee 245 kilometriä kaakkoon pääkaupunki Colombosta. Puisto on tärkeä talvehtimispaikka vesilinnuille. Bundalasta tuli suojelualue vuonna 1969, kansallispuistoksi alue nimitettiin 4. tammikuuta 1993. Unesco nimitti kansallispuiston Sri Lankan neljänneksi biosfäärialueeksi vuonna 2005. == Lähteet == == Aiheesta muualla == Luokka:Sri Lankan kansallispuistot Luokka:Biosfäärialueet
Endofyytti

Endofyytit ovat kasvien sisällä eläviä mikrobeja, sieniä ja bakteereita, jotka eivät aiheuta isäntäkasville oireita, vaan päinvastoin voivat jopa hyödyttää sitä. Kasvien endofyyteistä suurin osa on vielä löytämättä. Arviot lajien mahdollisesta kokonaismäärästä globaalisti vaihtelevat suuresti (0,5–1,3 miljoonaa). == Lähteet == == Aiheesta muualla == * Maa- ja elintarviketalouden tutkimuskeskus MTT: Kari Saikkonen, Marjo Helander & Päivi Lehtonen, Heinien endofyyttiset sienet (pdf) * Suomen ympäristökeskus (SYKE): Tytti Sarjala, Endofyyttisienet uusien terveysvaikutteisten bioaktiivisten yhdisteiden lähteenä * Montana State University: What is an Endophyte? Luokka:Mikrobiologia Luokka:Ekologiset vuorovaikutussuhteet
113 (yhtye)

113 on ranskalainen hiphop-yhtye, joka on perustettu vuonna 1994. Sen perustivat kolmikko Rim'K, Mokobé ja AP, jotka ovat lapsesta saakka olleet kavereita. Yhtyeellä on kaupallisen levy-yhtiön Jive Epicin lisäksi oma itenäinen levymerkki Frenesik. Yhtyeen jokainen jäsen on etniseltä taustaltaan afrikkalainen, paitsi AP, jolla on sukujuuria Guadeloupessa. Rim'K:lla on sukujuuret Algeriassa ja Mokobélla Malissa. Tämä näkyy myös yhtyeen sanoituksissa. ==Diskografia== ===Albumit=== * Les Princes de la ville (1999) * 113 Fout la merde (2002) * 113 Degrés (2005) * Jusqu'à la mort (2007) (uusintapainos) * Universel (2010) ==Aiheesta muualla== * Virallinen sivu Luokka:Ranskalaiset hip hop -yhtyeet
Julian Reid

Julian Reid on Lapin yliopiston kansainvälisten suhteiden professori. Reidin tutkimusalueita ovat etenkin sotaan ja turvallisuuteen liittyvät poliittiset ja filosofiset kysymykset erityisesti Michel Foucault'n kirjoituksien kautta tarkasteltuna. Focault on jatkuvasti esillä myös hänen opetuksessaan. Reid on väitellyt Lancasterin yliopistossa vuonna 2004. Ennen Lapin yliopistoa hän opetti Kin's Collegessa Lontoossa ja Sussexin yliopistossa. Hän on ollut vieraileva professori myös Bristolin yliopistossa. ==Teokset== *The Neoliberal Subject: Resilience, Adaptation and Vulnerability (David Chandlerin kanssa), Rowman & Littlefield 2016 *Resilient Life: The Art of Living Dangerously (Brad Evansin kanssa), Polity Press 2014 *The Biopolitics of the War on Terror: Life Struggles, Liberal Modernity and the Defence of Logistical Societies, Manchester University Press 2006 & 2009 *The Liberal Way of War: Killing to Make Life Live (Michael Dillonin kanssa), Routledge 2009 ==Lähteet== Luokka:Lapin yliopiston professorit Luokka:Brittiläiset politiikan tutkijat Luokka:Brittiläiset filosofit Luokka:Suomalaiset professorit Luokka:Suomen britit Luokka:Syntymävuosi puuttuu Luokka:Elävät henkilöt
Ben Sim

Ben Sim (s. 30. heinäkuuta 1985 Cooma, Australia) on australialainen maastohiihtäjä. Sim osallistui ensimmäiseen maastohiihdon maailmancupin osakilpailuunsa kaudella 2004 Nove Mestossa. Hänen paras sijoituksensa maailmancupin osakilpailussa on 16. sija joukkuesprintissä kaudella 2009. Hiihdon maailmanmestaruuskilpailuissa Simin paras sijoitus on 14. sija, jonka Sim on saavuttanut kahdesti, molemmat tosin viesteistä. == Menestys maailmancupissa == Kausi 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 05–06 DUS BEI 81 KUU 80 KUU 86 VER 59 VER 60 CAN CAN NOV NOV OTE OTE VAL OBE Kesk. OBE DAV DAV MOR BOR FAL DRA OSL CHA SAP 0 – 06–07 DUS GAL KUU KUU COG CLU TdS RYB RYB OTE OTE DAV 69 CHA CHA LAH LAH DRA HOL STO 57 FAL 0 – 07–08 DUS BEI KUU KUU DAV RYB 63 RYB 76 TdS CAN CAN CAN CAN OTE OTE LIB 62 FAL STO LAH LAH DRA OSL BOR BOR BOR 0 – 08–09 GAL KUU KUU CLU DAV DAV DUS TdS VAN VAN 33 OTE OTE RYB RYB VAL VAL 72 LAH 82 LAH 74 TRO 70 TRO Kesk. STO 94 FAL 83 FAL 80 FAL 74 0 – 09–10 BEI 30 KUU KUU 59 DUS DAV 67 DAV ROG ROG 43 TdS OTE OTE RYB RYB CAN 46 CAN 50 LAH DRA OSL OSL STO FAL FAL FAL 1 176. Luokka:Australialaiset maastohiihtäjät Luokka:Vuonna 1985 syntyneet Luokka:Elävät henkilöt
2 Times Terror

2 Times Terror oli suomalainen industrial metalia soittava yhtye. Sen toiminnan aloittivat vuonna 2006 MC Raaka Pee ja HC CSD. Vuoden 2019 syyskuussa yhtye julkaisi Facebookissa lyhyen ilmoituksen, jossa se kertoi lopettavansa. == Historia == Industrialmusiikkia soittaneessa 2TT:ssä oli mukana useita metalliartisteja, kuten Zachary Hietala (Tarot), Spellgoth (Turmion Kätilöt, Trollheim's Grott), Hurja (Shade Empire, Chaosweaver, Deathchain), Puijon Perkele (Verjnuarmu), DJ Proteus ja Eric Riekkinen. == Jäsenet == * MC Raaka Pee – laulu, kitara, koskettimet, ohjelmointi (Turmion Kätilöt, AEON, Ancient Drive) * HC CSD – laulu, lyriikat ===Livekokoonpano=== * MC Raaka Pee – laulu * Hurja – laulu * HC CSD – laulu * Kalle Pakarinen – kitara * Mika Pusa – basso * Veikka Jokela – rummut * Julma J – koskettimet == Diskografia == * === Singlet === * D.E.A.D (2010) * Ikävässä paikassa (2010) * Vaatteet (2010) * Tieto maksaa ihmisverta, naisia, lihaa ja hampaiden kultaa (2017) * Lyrics of Death (2018) == Lähteet == == Aiheesta muualla == * Kotisivut Luokka:Suomalaiset industrial metal -yhtyeet
Bluesway

Bluesway on Juice Leskisen perustama tamperelainen yritys, jonka toimialaksi on merkitty taiteilijatoiminta.Bluesway Ky J. Leskinen Directa Se on kustantanut useita Juice Leskisen levyjä, runokokoelmia, lastenkirjoja ja nuottikirjoja.Juice file Elvis ry. Leskinen oli ollut osakkaana Mikko Alatalon ja Harri Rinteen kanssa kustannusyhtiössä ALR, joka kustansi Juice Leskinen Slamin ensimmäisen albumin Tauko I. Leskinen erosi yhtiöstä vuonna 1979 ja perusti Blueswaysin.taustaa: Juice Leskinen Slam RARE Levynkeräilijän erikoislehti / Olli Hietanen 2000 == Lähteet == Luokka:Suomalaiset musiikkikustantamot Luokka:Juice Leskinen
Afrikanpikkutiira

Afrikanpikkutiira (Sternula balaenarum) on afrikkalainen tiira. Sen elinympäristö käsittää Atlantin rannikon Namibiasta Etelä-Afrikan Kapmaahan. Se on tavattu pesimäaikana Angolan pohjoisosassa Cabindassa. Se talvehtii pohjoisempana rannikolla, jopa Nigeriassa asti. Hugh Edwin Strickland kuvaili lajin holotyypin Namibian Damaramaasta 1852.IBC == Lähteet == Luokka:Tiirat
Amazonianpikkutiira

Amazonianpikkutiira (Sternula superciliaris) on eteläamerikkalainen tiira. Sen elinympäristö käsittää suuren osan mantereesta, Itä-Kolumbiasta Ranskan Guayanaan, Koillis-Peruun ja Argentiinan keskiosiin Buenos Airesiin. Louis Jean Pierre Vieillot kuvaili lajin holotyypin Paraguaysta 1819.IBC == Lähteet == Luokka:Tiirat
Pariisi–Nizza-ajo 2006

Pariisi–Nizza-ajo 2006 oli 5. maaliskuuta – 12. maaliskuuta ajettu pyöräilykilpailu. Kilpailun voitti yhdysvaltalainen ajaja Floyd Landis, jonka talli oli Phonak. == Etappien voittajat == Lähde:Cyclingnews Etappi päivä Etappikaupungit Välimatka Etapin voittaja Yleskilpailun johtaja Prologi 5.3 Issy-les-Moulineaux 4,8 km Bobby Julich Yhdysvallat Bobby Julich Yhdysvallat 1\. etappi 6.3 Villemandeur–Saint-Amand-Montrond 193 km Tom Boonen Belgia Tom Boonen Belgia 2\. etappi 7.3 Cerilly–Belleville 200 km Tom Boonen Belgia Tom Boonen Belgia 3\. etappi 8.3 Julienas–Saint-Etienne 168,5 km Patxi Vila Espanja Floyd Landis Yhdysvallat 4\. etappi 9.3 Saint-Etienne–Rasteau 193 km Tom Boonen Belgia Floyd Landis Sveitsi 5\. etappi 10.3 Avignon–Digne-les-Bains 201,5 km Joaquim Rodriguez Espanja Floyd Landis Yhdysvallat 6\. etappi 12.3 Digne-les-Bains–Cannes 179 km Andrei Kašetškin Kazakstan Floyd Landis Yhdysvallat 7\. etappi 12.3 Nizza–Nizza 135 km Markus Zberg Sveitsi Floyd Landis Yhdysvallat == Lopulliset tulokset == Lähde: Cyclingnews Sijoitus Kilpailija (kansallisuus) Aika Talli 1\. Floyd Landis, Yhdysvallat 31 h 54 min 41 s Phonak 2\. Patxi Vila, Espanja + 9 s Lampre-Fondital 3\. Antonio Colom, Espanja + 1 min 05 s Caisse d'Epargne 4\. Samuel Sánchez, Espanja + 1 min 13 s Euskaltel-Euskadi 5\. Fränk Schleck, Luxemburg + 1 min 22 s Team CSC 6\. José Azevedo, Portugali + 1 min 35 s Discovery Channel 7\. Erik Dekker, Alankomaat + 1 min 38 s Rabobank 8\. Pietro Caucchioli, Italia + 1 min 39 s Crédit Agricole 9\. José Luis Rubiera, Espanja + 1 min 40 s Discovery Channel 10\. Chris Horner, Yhdysvallat + 1 min 43 s Davitamon-Lotto == Lähteet == 2006 Luokka:Pyöräilykausi 2006
Kotimusiikkiviikko

Kotimusiikkiviikko on STEP-kansanopiston Järvenpäässä kesäisin heinä-elokuun vaihteessa järjestämä viikon mittainen musiikkikurssi. Koulutus erottuu muista samankaltaisista koulutuksista siten, että osallistujia on kaiken ikäisiä vauvasta vaariin. Kotimusiikkiviikon taiteellisena johtajana toimii laulun- ja sellonsoiton lehtori Eero Lepola. Parhaimmillaan Kotimusiikkiviikolle on osallistunut lähes 300 osallistujaa. Ensimmäinen Kotimusiikkiviikko järjestettiin jo 1950-luvun puolivälissä. Kotimusiikkiviikko onkin STEP- kansanopiston vanhin koulutus. Kotimusiikkiviikko on kehittynyt eri-ikäisten harrastajien kohtaamispaikaksi. Koulutus tarjoaa loistavat puitteet klassisten soittimien ja laulun opiskeluun ja harjoitteluun. Alun perin jousisoittimiin keskittynyt musiikkileiri tarjoaa nykyään opetusta myös muun muassa harmonikassa ja poikkihuilussa. Noin kymmenen vuoden ajan soitintarjonnassa on ollut myös barokki-soittimia. Koulutuksen aikana voi myös keskittyä pop-jazz- lauluun. Ylipäätään uusia soittimia ja opetusmuotoja tuodaan kehittävällä työotteella mukaan, viimeisimpänä lisäyksenä vuonna 2022 järjestettiin biisinkirjoituspaja säveltäjä Lauri Hongiston johdolla. Kotimusiikkiviikko tarjoaa yksityisopetuksen lisäksi laajan valikoiman yhteismusisointia. Viikon aikana muodostetaan - ja muodostuu - useita eri kokoonpanoja perinteisistä orkestereista ja kuoroista barokkiorkesteriin ja pop-jazz-yhtyeisiin. Kotimusiikkiviikon aikana voi kokeilla ja kehittää omia taitojaan musiikin tekemisessä sekä olla yhdessä muiden musiikin ystävien kanssa. Kotimusiikkiviikolla on ollut yhteyksiä vastaaviin tapahtumiin erityisesti Saksassa. Kotimusiikkiviikko järjestetään Sibeliuksen kodin Ainolan naapurissa Tuusulanjärven rannalla STEP-koulutuksen kampuksella. Kotimusiikkiviikko kunnioittaa Sibeliuksen ja Tuusulanjärven taiteilijayhteisön perinteitä ja tämä näkyy esimerkiksi siten, että Kotimusiikkiviikon päätöspäivän perinteisiin kuuluu vierailu ja musiikkihetki Sibeliuksen haudalla. Perinteisesti viikko päättyy päätöskonserttiin, joka viime vuosina on pidetty Järvenpään kirkossa. ==Aiheesta muualla== * STEP-koulutus * Kotimusiikkiviikon fanisivusto Saksassa * Kari Rydman muistelee 1950-luvun kotimusiikkiviikkoja blogissaan Luokka:Musiikkitapahtumat Suomessa Luokka:Järvenpään tapahtumat
William Bonnet

William Bonnet (s. 25. kesäkuuta 1982 Saint-Doulchard, Ranska) on ranskalainen maantiepyöräilijä, joka kilpaili amamttilaisena 2005–2021. Bonnet on kilpaillut myös ratapyöräilyssä, ja hän kuului Ranskan hopeajoukkueeseen junioreiden MM-kilpailujen joukkuetakaa-ajossa 2000. Hän aloitti maantiepyöräilyn ammattilaisuransa Auber 93 -joukkueessa 2005, jolloin voitti Pariisi–Corrèze-kilpailun. Vuosina 2006–2008 hän edusti Crédit Agricole -tallia. Hän voitti 2008 Tour de la Sommen ja GP d'Isbergues -kilpailun. Bonnet edusti Bbox Bouygues Télécom -joukkuetta vuosina 2009–2010. Espanjan ympäriajossa 2009 hän sijoittui toiseksi sekä 16. että 17. etapilla. Pariisi–Nizza-ajossa 2010 hän voitti Limogesiin päättyneen toisen osuuden. Kausilla 2011–2021 hän edusti FDJ / Groupama-FDJ-tallia. Hän sijoittui Dohan MM-kilpailuissa 2016 maantieajossa kahdeksanneksi. == Lähteet == Luokka:Ranskalaiset maantiepyöräilijät Luokka:Vuonna 1982 syntyneet Luokka:Elävät henkilöt
José Bono

José Bono (s. 14. joulukuuta 1950) on espanjalainen sosialistisen työväenpuolueen (PSOE) poliitikko. Hän oli Espanjan puolustusministeri vuosina 2004–2006 ja Kastilia- La Manchan aluehallituksen puheenjohtaja vuosina 1983–2004. Hän toimi edustajainhuoneen puhemiehenä 2008–2011. Luokka:Espanjan ministerit Luokka:Espanjan sosialistisen työväenpuolueen poliitikot Luokka:Sosiaalidemokraattiset poliitikot Luokka:Vuonna 1950 syntyneet Luokka:Elävät henkilöt
Chilenpikkutiira

Chilenpikkutiira (Sterna lorata) on eteläamerikkalainen tiira. Sen elinympäristö käsittää Tyynenmeren rannikon Ecuadorin pohjoisosan Guayaquilista Pohjois-Chilen Tarapacáan. Sen populaation koko on todennäköisesti noin 1 000–3 000 yksilöä. Rudolph Amandus Philippi ja Christian Ludwig Landbeck kuvailivat lajin holotyypin Chilen Aricasta 1861.IBC == Lähteet == Luokka:Tiirat Luokka:Uhanalaiset linnut
Eteläamerikantiira

Eteläamerikantiira (Sterna hirundinacea) on eteläamerikkalainen tiira. Sen elinympäristö käsittää mantereen etealäosan rannikot Perun eteläosista Tulimaahan, Falklandsaarille ja Brasilian keskiosien Espírito Santoon. Telveksi se siirtyy mantereen rannikoille päiväntasaajan seudulle. René- Primevère Lesson kuvaili lajin holotyypin Brasilian Santa Catarinasta 1831.IBC == Lähteet == Luokka:Tiirat
M/T Suula

M/T Suula on Navidom Oy:n omistaman SSC Suula Oy:n omistama öljytankkeri. == Valmistus == Alus tilattiin Estaleiros Navais de Viana do Castelolta Viana do Castelosta Portugalista. Sen köli laskettiin 4. syyskuuta 2003 telakkanumerolla 225, ja se laskettiin vesille 23. heinäkuuta 2004. Alus luovutettiin 4. helmikuuta 2005 Neste Shipping Oy:lle.faktaomfartyg.se == Palvelus == Alus on Nesteen käytössä edelleen. Aluksen ei tarvitse käyttää luotsia liikkuessaan Porvooseen Sköldviikin satamaan, jos aluksen kapteeneilla on linjaluotsinkirjat kyseiselle väylälle. == Lähteet == == Aiheesta muualla == * * Luokka:Tankkerit Luokka:Neste Shipping
SOGEADE

SOGEADE (Société de gestion de l'aéronautique, de la défense et de l'espace) on ranskalainen holding-yhtiö, joka omisti vuonna 2000 noin 30 % EADS- konsernista ja vuoden 2009 lopulla noin 22 %. Yhtiön omistavat Ranskan valtion omistama SOGEPA-sijoitusyhtiö (alun perin 50 % osuus SOGEADEsta, vuonna 2009 67 %) ja Désirade-sijoitusyhtiö (50 %, laskenut kolmannekseen), jonka omistaa ranskalainen sotateollisuus- ja mediayhtiö Lagardère Group. Luokka:Ranskalaiset yritykset
Juslin

Juslin on seuraavien suomalaisten henkilöiden sukunimi * Birgitta Ara (ent. Juslin, oik. Juslin-Ara, s. 1934), kuvanveistäjä * Emma Juslin (s. 1985), suomenruotsalainen kirjailija * Heikki Juslin (s. 1946), metsätieteilijä ja professori * Jukka Juslin (s. 1977), tietokirjailija, tutkija ja opettaja * Per-Erik Juslin (s. 1934), jalkapalloilija * Väinö Lennart (oik. Väinö Lennart Vainio, ent. Juslin, 1892–1912), kirjailija. == Kuvitteellisia henkilöitä == * Tommi Juslin, tv-sarjassa Salatut elämät
Gravé dans la roche

Gravé dans la roche on Sniper-yhtyeen toinen studioalbumi ja se julkaistiin 19. toukokuuta 2003. Albumi käsitteli sanoissaan muun muassa Israelin–Palestiinan konfliktia ja ilmaston lämpenemistä. == Kappaleet == # # # # # # # # # # # # (feat. Leila Rami) # # # # (feat. Tandem, 113, G'Kill, Sinik, Diam's, Salif, Zoxea, Haroun ja l'Skadrille) Gravé dans la roche by Sniper iTunes Viitattu 13.3.2010 ==Listasijoitukset== Vuosi Lista Sijoitus 2003 Les Charts 3 2003 Ultratop 50 20 2003 Hit Parade 25 2004 Les Charts 28 2004 Ultratop 50 100 2005 Les Charts 114 Sniper - Grave dans la roche lescharts.com Viitattu 13.3.2010 ==Lähteet== Luokka:Vuoden 2003 albumit Luokka:Sniperin albumit
Beethoven’s Big Break

Beethoven’s Big Break (tunnetaan suomeksi myös nimellä Beethovenin kuudes) on vuonna 2008 videolevitykseen tullut yhdysvaltalainen elokuva. Elokuva on Beethoven-elokuvasarjan kuudes osa. == Aiheesta muualla == * * Luokka:Beethoven-elokuvat Luokka:Vuoden 2008 yhdysvaltalaiset elokuvat Luokka:Suoraan videolle julkaistut elokuvat
Ylva

Ylva on muinaisskandinaavinen naisen etunimi, joka merkitsee naarassutta. Ylvan nimipäivä on suomenruotsalaisen kalenterin mukaan 13. syyskuuta. Suomessa nimi Ylva on vuoden 2019 loppuun mennessä annettu Digi- ja väestötietoviraston tietojen mukaan noin 380 henkilölle. == Tunnettuja Ylvoja == * Ylva Eggehorn (s. 1950), ruotsalainen kirjailija ja runoilija * Ylva Ekblad (s. 1961), suomalainen näyttelijä * Ylva Gustavsson (s. 1963), ruotsalainen elokuvaohjaaja, -käsikirjoittaja, -tuottaja ja -leikkaaja * Ylva Haru, oik. Lotta Jääskelä (s. 1985), suomalainen laulaja, lauluntekijä ja muusikko * Ylva Holländer (s. 1955), ruotsalais-suomalainen kuvataiteilija * Ylva Johansson (s. 1964), ruotsalainen poliitikko ja ministeri * Ylva Lindberg (s. 1976), ruotsalainen jääkiekkoilija * Ylva Nowén (s. 1970), ruotsalainen alppihiihtäjä ==Liike-elämässä== *Ylva (konserni), entisen HYY Yhtymän nykyinen nimi == Katso myös == * Yrsa == Lähteet == Luokka:Etunimet
Yrsa

Yrsa on muinaisskandinaavinen naisen etunimi, jonka merkitykset ovat 'naaraskarhu' tai 'karhutar'. Yrsan nimipäivä on suomenruotsalaisen kalenterin mukaan 7. elokuuta. Suomessa nimi Yrsa on vuoden 2019 loppuun mennessä annettu Digi- ja väestötietoviraston tietojen mukaan noin 170 henkilölle. == Tunnettuja Yrsoja == * Yrsa Cannelin (1913–2004), suomalainen näyttelijä ja laulaja * Yrsa Sigurðardóttir (s. 1963), islantilainen kirjailija * Yrsa Stenius (1945–2018), suomalainen toimittaja ja kirjailija. == Katso myös == * Ylva ==Lähteet== Luokka:Etunimet
Metyylipropionaatti

Metyylipropionaatti eli metyylipropanoaatti (CH3CH2COOCH3) on propaanihapon ja metanolin esteri. Sitä esiintyy luonnossa eräissä hedelmissä, kuten kiiveissä. Yhdistettä käytetään aromina ja liuottimena. Metyylipropionaatti on väritöntä, hedelmäntuoksuista, veteen niukkaliukoista nestettä, joka liukenee kaikissa suhteissa etanoliin ja dietyylieetteriin sekä näitä vähäisemmässä määrin asetoniin. Metyylipropionaatin leimahduspiste on -2 °C (c.c.) ja itsesyttymislämpötila 469 °C. Yhdistettä esiintyy kukkien tuoksuissa ja semiokemikaalina eliöiden viestinnässä. Metyylipropionaatti kuuluu propionaattien aineryhmään. == Valmistus == Metyylipropionaattia voidaan valmistaa teollisesti noin 200 °C lämpötilassa metyyliformiaatista ja eteenistä. Katalyyttinä voidaan käyttää ruteeniin tai iridiumiin perustuvia komplekseja. :H3COOCH3 \+ C2H4 → CH3CH2COOCH3 Yhdistettä on mahdollista tuottaa myös metanolista, eteenistä ja hiilimonoksidista. Tällöin katalyyttinä voivat toimia palladiumin ferrosenyylimetyylifosfiinikompleksit. == Käyttö == Metyylipropionaattia voidaan käyttää aromina. Se antaa elintarvikkeelle mansikankaltaisen maun. Metyylipropionaattia voidaan käyttää myös liuottimena. Se soveltuu hyvin yhdessä muiden propionaattien kanssa selluloosajohdannaisten liuottimeksi. Sitä käytetään myös liuottimena valmistettaessa maaleja ja lakkoja. Metyylipropionaattia käytetään myös valmistettaessa metyylimetakrylaattia, jota käytetään akryylimuovin valmistuksessa. Metyylipropionaatti reagoi formaldehydin kanssa, jolloin tuotteena muodostuu metyylimetakrylaattia. == Turvallisuus == Suurina pitoisuuksina metyylipropionaatti ärsyttää hengitysteitä aiheuttaen yskää ja kurkkukipua. Nieltynä yhdiste voi suurina määrinä aiheuttaa huonovointisuutta. == Katso myös == *Propionaatti *Etyylipropionaatti == Lähteet == == Aiheesta muualla == * *Human Metabolome Database (HMDB): Methyl propionate *Food Component Database (FooDB): Methyl propionate *ChemBlink: Methyl propionate *Pherobase: Floral Compound - methyl propionate *Pherobase: Semiochemical - methyl propionate Luokka:Esterit
He ajavat öisin

He ajavat öisin (They Drive by Night) on Raoul Walshin ohjaama yhdysvaltalainen film noir -draamaelokuva vuodelta 1940. Se kertoo kahdesta rekkakuskiveljeksestä ja heidän elämästään. == Rooleissa == == Lähteet == * Viitattu 13.3.2010. === Viitteet === == Aiheesta muualla == * Luokka:Yhdysvaltalaiset draamaelokuvat Luokka:Vuoden 1940 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Film noir -elokuvat Luokka:Yhdysvaltalaiset romaaneihin perustuvat elokuvat Luokka:Raoul Walshin ohjaamat elokuvat
Clint Mansell

Clint Mansell (oik. Clinton Darryl Mansell, s. 7. tammikuuta 1963) on brittiläinen säveltäjä. Hän on säveltänyt elokuvamusiikkia, esimerkiksi Taru sormusten herrasta: Kaksi tornia -trailerin Lux Aeterna, joka on sovitus hänen elokuvaan Unelmien sielunmessu säveltämästään samannimisestä kappaleesta. Hän on myös toiminut musiikintuottajana elokuvassa Kuu. http://www.imdb.com/title/tt1182345/fullcredits#music_department Hän oli uransa alussa Pop Will Eat Itself -yhtyeen kitaransoittaja ja päälaulaja.http://www.imdb.com/name/nm2118337/bio#trivia == Lähteet == == Aiheesta muualla == * Clint Mansellin kotisivut * Luokka:Brittiläiset säveltäjät Luokka:Brittiläiset kitaristit Luokka:Vuonna 1963 syntyneet Luokka:Elävät henkilöt
Sol Polito

Sol Polito (12. marraskuuta 1892 Palermo, Italia - 23\. toukokuuta 1960 Los Angeles, Kalifornia) oli yhdysvaltalainen elokuvaaja. Hän muutti jo lapsena Italiasta New Yorkiin, jossa myös kävi koulunsa. Polito oli kolme kertaa Oscar-ehdokkaana parhaasta kuvauksesta. ==Osittainen filmografia== * Hänen vaimonsa rikos (Three on a Match, 1932) * 42:nen katu (42nd Street, 1933) * Kivettynyt metsä (The Petrified Forest, 1936) * Robin Hoodin seikkailut (The Adventures of Robin Hood, 1938) * Elisabeth ja Essex (The Private Lives of Elizabeth and Essex, 1939) (Oscar-ehdokkuus) * Kersantti York (Sergeant York, 1941) (Oscar-ehdokkuus) * Myrskylintuja (Captains of the Clouds, 1942) (Oscar- ehdokkuus) * Uusien tähtien alla (Now, Voyager, 1942) * Arsenikkia ja vanhoja pitsejä (Arsenic and Old Lace, 1944) * Viitta ja tikari (Cloak and Dagger, 1946) * Valitan, väärä numero! (Sorry, Wrong Number, 1948) ==Lähteet== ==Aiheesta muualla== * * Luokka:Yhdysvaltalaiset elokuvaajat Luokka:Vuonna 1892 syntyneet Luokka:Vuonna 1960 kuolleet
Black Veil Brides

Black Veil Brides on yhdysvaltalainen rock-yhtye. Yhtye julkaisi debyyttialbuminsa We Stitch These Wounds 20. heinäkuuta 2010. Toinen albumi Set the World on Fire julkaistiin 14. kesäkuuta 2011. Samana vuonna julkaistiin yhtyeen kolmas EP, Rebels (ensimmäinen EP Sex & Hollywood julkaistiin vuonna 2007 ja toinen Never Give In vuonna 2008). 8. tammikuuta 2013 yhtye julkaisi kolmannen albuminsa Wretched and Divine: Story of The Wild Ones. Neljännen albuminsa yhtye julkaisi 27. lokakuuta 2014. == Historia == Yhtye perustettiin vuonna 2006. Vuonna 2009 yhtye kiinnitettiin StandBy Records -nimiselle indielevy-yhtiölle. Samoihin aikoihin yhtyeen ensimmäinen albumikokoonpano vakiintui entisen Amen- ja The Dreaming -kitaristi Jinxxin liityttyä yhtyeeseen. Ensimmäisen albumin sävellyksistä vastasivatkin lähinnä kitaristit Jake Pitts ja Jinxx lähestulkoon yksinään. Tosin he mainitsivat Set the World on Firen sävellyksistä vastaavan myös rumpali Christian Coman. We Stitch these Wounds debytoi sijalla 36 Yhdysvaltain Billboard 200 -listalla ja sitä myytiin julkaisuviikolla 10 000 kappaletta. Yhtye nousi ykköseksi Independent-listalla. Set The World on Fire debytoi sijalla 17 Billboardilla, sijalla kolme Kanadan virallisella listalla, sekä myös Englannin Rock- listalla. Yhtye on vieraillut Suomessa vuosina 2013 ja 2015. == Jäsenet == === Nykyinen kokoonpano === * Andy Biersack – laulu * Jake Pitts – kitara * Lonny Eagleton – basso * Christian "CC" Coma – rummut * Jinxx – kitara, viulu === Entiset jäsenet === * Chris "Craven" Riesenburg – rummut, (2006–2007) * Phil "Catalyst" Cenedella – basso (2006–2007) * Nate Shipp – kitara (2006–2008) * Bobby "Badass" Thomas – basso (2006–2008) * James Dorman – kitara (2007–2008) * Zach "Heartless" Riegler – rummut, (2007–2008) * Chris Stewart – kitara (2007–2008) * David "Pan" Burton – kitara (2008–2009) * Chris "Hollywood" Bluser – kitara, basso, laulu (2008–2009) * Sandra Alvarenga – rummut (2009–2010) * Ashley Purdy – basso (2009–2019) == Diskografia == === Studioalbumit === * * * * * * * === EP:t === * * === Singlet === * Knives and Pens (2009) * Perfect Weapon (2010) * Fallen Angels (2011) * The Legacy (2011) * Rebel Love Song (2011) * In the End (2012) * Revelation (2013) * We Don't Belong (2013) * Unbroken (2013) * Heart of Fire (2014) * Goodbye Agony (2014) * The Outsider (2017) * My Vow (2018) * When They Call My Name (2018) * The Last One (2018) * Wake Up (2018) * Ballad of the Lonely Hearts (2018) * Scarlet Cross (2020) * Fields of Bone (2021) * Crimson Skies (2021) * Torch (2021) * Saviour II (2022) == Aiheesta muualla == * * Black Beil Brider YouTubessa Luokka:Yhdysvaltalaiset glam metal -yhtyeet Luokka:Yhdysvaltalaiset hard rock -yhtyeet Luokka:Yhdysvaltalaiset metalcore-yhtyeet Luokka:Yhdysvaltalaiset post-hardcore-yhtyeet Luokka:Seulonnan keskeiset artikkelit
William Hornbeck

William Hornbeck (23. elokuuta 1901 Los Angeles, Kalifornia - 11\. lokakuuta 1983 Ventura, Kalifornia) oli yhdysvaltalainen elokuvaleikkaaja. Hän sai Oscar-palkinnon vuoden 1951 elokuvasta Paikka auringossa. Vuonna 1977 elokuvaleikkaajat äänestivät Hornbeckin kaikkien aikojen parhaaksi leikkaajaksi. Myös Frank Capran mukaan Hornbeck oli elokuvahistorian paras leikkaaja. == Osittainen filmografia == * Ihmeellinen on elämä (It's a Wonderful Life, 1946) * Paikka auringossa (A Place in the Sun, 1951) * Paljasjalkakreivitär (Barefoot Contessa, 1954) * Jättiläinen (Giant, 1956) * Hiljainen amerikkalainen (The Quiet American, 1958) * Äkkiä viime kesänä (Suddenly, last summer, 1959) == Lähteet == == Aiheesta muualla == * * Luokka:Yhdysvaltalaiset elokuvaleikkaajat Luokka:Oscar-palkinnon saajat Luokka:Vuonna 1901 syntyneet Luokka:Vuonna 1983 kuolleet
Australianpikkutiira

Australianpikkutiira (Sternula nereis) on oseanialainen tiiralaji. Sen esiintymisalue käsittää Australian länsi- ja eteläosan, Victorian ja Tasmanian, sekä Uuden-Kaledonian ja Uuden-Seelannin Pohjoissaaren. Siitä tunnetaan neljä alalajia. John Gould kuvaili lajin holotyypin Bassinsalmesta vuonna 1843.IBC Australianpikkutiiran otsa on valkoinen ja päälaki sekä niska mustat. Selkä ja siivet ovat hyvin vaalean harmaat ja haarautunut pyrstö on valkoinen. Rinta ja vatsa ovat valkoinen. Lajin elinympäristöä ovat hiekkarantaiset suojaisat merenlahdet ja rannikkojärvet. Lintu liikkuu parinkymmenen yksilön parvina. Australianpikkutiiran ravintoa ovat kalat, ja se pyydystää niitä syöksymällä. Kantaa uhkaavat vieraslajit ja pesinnän epäonnistuminen. == Lähteet == Luokka:Tiirat Luokka:Uhanalaiset linnut
Terapeuttinen indeksi

Terapeuttinen indeksi (TI) kuvastaa koeoloissa selvitettyä lääkkeen suurimman mahdollisen ja pienimmän vaikuttavan annoksen suhdetta. Suurempi suhdeluku kertoo, että annoksen suuruus voi vaihdella väljemmissä rajoissa. Käytännössä käytetään ilmaisua terapeuttinen leveys, joka tarkoittaa suurimman ja pienimmän hoitoannoksen suhdetta. Suurin annos perustuu usein farmakopean ilmaisemaan enimmäisannokseen, joka on määritelty käytännön kokemusten ja kliinisfarmakologisten tulosten perusteella. == Lähteet == Luokka:Lääkeaineoppi Luokka:Lääketiede
Eteläntiira

Eteläntiira (Sterna vittata) on eteläisten valtamerten saarilla elävä tiira. Sen elinympäristö käsittää Etelämannerta lähellä olevat eteläisen Atlantin, Intian valtameren ja Tyynenmeren saaret, lännessä Tristan da Cunhasta ja Goughista Macquariensaarelle idässä. Siitä tunnetaan kuusi alalajia. Johann Friedrich Gmelin kuvaili lajin holotyypin Kerguelenista 1789.IBC == Lähteet == Luokka:Tiirat
Kohtalon avain

Kohtalon avain (Notorious, Suomessa myös nimellä Notorious – kohtalon avain) on Alfred Hitchcockin ohjaama yhdysvaltalainen jännityselokuva vuodelta 1946.katso esim. Flint Marx ja Ebert Notorious lukeutuu Hitchcockin parhaimpiin elokuviin, ja sen kuvaus ja visuaalinen tyyli ovat monien mielestä parasta, mitä Hitchcock on tehnytEbert, Flint Marx, Nixon – Roger Ebertin mielestä jopa parasta, mitä kukaan ohjaaja on tehnytEbert. Siinä Hitchcock pureutuu pintaa syvemmälle ihmissuhteiden kuvaamisessa.Arto Pajukallio, Elokuvat, Helsingin Sanomat 28.8.2011, sivu D 13 Notorious on myös Casablancan ohella Ingrid Bergmanin parhaimpia – ja tunnetuimpia – roolisuorituksia.Ebert Poliittisessa jännityselokuvassa yhdysvaltalainen agentti lähettää isänsä kohtaloa surevan naisen vakoilijaksi Rio de Janeiroon. == Juoni == Elokuva kertoo Alicia-nimisestä naisesta (Bergman), jonka isä oli natsien vakooja toisessa maailmansodassa. Yhdysvaltain hallituksen agentti Devlin (Grant) ottaa tähän yhteyttä ja pyytää tämän apua entisten natsien, joihin Alicialla on linkkejä isänsä kautta, rikollisoperaation paljastamiseen. Alicia suostuu ja matkustaa Rio de Janeiroon, ja soluttautuakseen alkaa tutustumaan isänsä vanhaan ystävään Alexander Sebastianiin (Rains), ja heidän välilleen syttyy pian suhde. Pian Alicialle ja Devlinille alkaa muodostumaan tunteita toisiaan kohtaan, samalla kun he tietävät että paljastuminen tietää kuolemaa molemille. == Näyttelijät == == Palkinnot ja tunnustukset== Oscar-ehdokkuudet: *paras miessivuosa – Claude Rains *paras alkuperäinen käsikirjoitus – Ben Hecht Kohtalon avain valittiin vuonna 2006 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 13.7.2016. == Lähteet == * * * === Viitteet === == Aiheesta muualla == * * * Luokka:Vuoden 1946 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset poliittiset trillerit Luokka:Alfred Hitchcockin ohjaamat elokuvat
Jokitiira

Jokitiira (Sterna aurantia) on eteläaasialainen tiira. Sen elinympäristö ulottuu sisämaan jokivarsilla Itä-Pakistanista Etelä-Intiaan, Nepaliin, Lounais-Kiinaan ja Mekongin suistoon. John Edward Gray kuvaili lajin holotyypin Intiasta 1831.IBC == Lähteet == Luokka:Tiirat Luokka:Uhanalaiset linnut
Lux Aeterna (Requiem for a Dream)

Lux Aeterna (Latinaa, tarkoittaa ”ikuista valoa”) on Clint Mansellin säveltämä tunnussävelmä Unelmien sielunmessu -elokuvalle (2000). Teoksen suosio on johtanut sen runsaaseen käyttöön populaarikulttuurissa, kuten elokuvien trailereissa. Sävellys äänitettiin uudestaan Taru sormusten herrasta: Kaksi tornia -elokuvan trailerille käyttäen kuoroa ja oikeaa orkesteria ja nimettiin ”Requiem for a Toweriksi”. Luokka:Vuoden 2000 kappaleet Luokka:Tunnusmusiikki
Pogoń Lwów

Pogoń Lwów oli puolalainen jalkapalloseura, joka pelasi Lwówin kaupungissa, joka sijaitsee nykyään Ukrainassa ja tunnetaan nimellä Lviv. Joukkue voitti Puolan mestaruuden 4 kertaa vuosien 1922 ja 1926 välillä. == Saavutuksia == *Puolan mestaruus (4): 1922, 1923, 1925, 1926 == Aiheesta muualla == * Virallinen sivu Luokka:Lvivin urheilu Luokka:Puolalaiset jalkapalloseurat Luokka:Vuonna 1904 perustetut urheiluseurat
JLS

JLS (kirjainlyhenne sanoista Jack the Lad Swing) on brittiläinen yhtye, joka nousi kuuluisuuteen The X Factor -laulukilpailun kautta, jossa se sijoittui vuonna 2008 toiseksi Alexandra Burken jälkeen. Yhtyeeseen kuuluvat Aston Merrygold, Marvin Humes, Jonathan ”JB” Gill ja Oritsé Williams. Yhtyeen ensimmäinen single oli ”Beat Again”, joka ilmestyi 19. heinäkuuta 2009. Yhtyeen 9. marraskuuta 2009 ilmestyneeltä debyyttialbumilta JLS julkaistiin myös kaksi muuta singleä, ”Everybody In Love” 2. marraskuuta 2009 ja ”One Shot” 22. helmikuuta 2010. Yhtyeen toinen studioalbumi Outta This World julkaistiin 22. marraskuuta 2010. Vuonna 2013 yhtye ilmoitti lopettavansa kokoelmalevyn ja jäähyväiskiertueen jälkeen. == Studioalbumit == * JLS (2009) * Outta This World (2010) * Jukebox (2011) * Evolution (2012) == Lähteet == == Aiheesta muualla == Luokka:Brittiläiset yhtyeet
Formia

Formia on kaupunki Latinan maakunnassa Italiassa. Kaupungissa on vajaat 40 000 asukasta. Formia tunnettiin antiikin aikana nimellä Formiae. ==Lähteet== ==Aiheesta muualla== Luokka:Latiumin kaupungit Luokka:Latinan maakunnan kunnat
Trait pour trait

Trait pour trait on Sniper-yhtyeen kolmas studioalbumi ja se julkaistiin 22. toukokuuta 2006. Albumi saavutti yhtyeen parhaimman listasijoituksen olemalla ranskalaisen Les Chartsin listaykkönen viikon ajan. == Kappaleet == # # # # (feat. Faada Freddy & Daara J) # # # # # # # # # # # ==Listasijoitukset== Vuosi Lista Sijoitus 2006 Les Charts 1 2006 Ultratop 50 7 2006 Hit Parade 13 Sniper - Trait pour trait lescharts.com Viitattu 13.3.2010 ==Lähteet== Luokka:Vuoden 2006 albumit Luokka:Sniperin albumit
Ilo irti

Ilo irti () on Stanley Donenin ja Gene Kellyn ohjaama yhdysvaltalainen musikaalielokuva vuodelta 1949. Donen ja Kelly myös tekivät elokuvan koreografian. Se oli kummallekin heidän ensimmäinen ohjaustyönsä. Elokuva kertoo kolmen merimiehen vuorokauden kestävästä lomasta New Yorkissa. Ilo irti perustuu Betty Comdenin ja Adolph Greenin Broadway-musikaaliin, joka puolestaan perustui Leonard Bernsteinin ja Jerome Robbinsin modernistiseen balettiin Fancy Free. Aikaisemmista musikaalielokuvista poiketen monet elokuvan kohtaukset olivat ulkokuvauksia New Yorkissa ja vain osa kuvattiin studiossa. Ilo irti on yksi parhaista musikaalielokuvista, jotka Arthur Freed tuotti MGM:llä – ja kuten Allmovien Richard Gilliam on todennut, se muistettaisiin paljon paremmin, jos Laulavia sadepisaroita (1952) ei olisi tehty. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Näyttelijät == == Palkinnot == Voitetut Oscar-palkinnot: *paras alkuperäinen musikaalisävellys – Roger Edens ja Lennie Hayton == Lähteet == == Aiheesta muualla == * * * Luokka:Yhdysvaltalaiset elokuvamusikaalit Luokka:Vuoden 1949 yhdysvaltalaiset elokuvat Luokka:Musikaaleihin perustuvat elokuvat Luokka:Yhdysvaltalaiset näytelmiin perustuvat elokuvat Luokka:Stanley Donenin ohjaamat elokuvat Luokka:Gene Kellyn ohjaamat elokuvat Luokka:Arthur Freedin tuottamat elokuvat Luokka:Parhaan musiikin Oscar-palkinnon saaneet elokuvat Luokka:New Yorkissa tapahtuvat elokuvat